Kennet Errou
Kennet Cozef Errou (23 avqust 1921 ; Nyu York, ABŞ - 22 fevral 2017 ; Kaliforniya, ABŞ) — amerikalı iqtisadçı. 1972-ci ildə İqtisadiyyat üzrə Nobel mükafatına layiq görülmüşdür. Neoklassik iqtisadiyyatın əsasını təşkil edən qaydaların əksəriyyətində Errounun işlərinə rast gəlmək mümkündür. Hal-hazırda ümumi tarazlıq nəzəriyyəsinin bünövrəsini təşkil edən şablon Errou-Debreu tarazlığı olaraq tanınır. Errou paradoksu, Errou-Pratt amili kimi önəmli iqtisadi anlayışlar da o və kolleqaları tərəfindən yaradılmışdır.